text: প্রতিশ্রুতি পালনে সরকার পুরো ব্যর্থ : সোনিয়া প্রতিশ্রুতি পালনে সরকার পুরো ব্যর্থ : সোনিয়া – Coxsbazar Alo
  প্রতিশ্রুতি পালনে সরকার পুরো ব্যর্থ : সোনিয়া
  নরেন্দ্র মোদির নেতৃত্বাধীন ভারতের জাতীয় গণতান্ত্রিক মোর্চা (এনডিএ) সরকার প্রতিশ্রতি পালনে পুরো ব্যর্থ হয়েছে বলে দাবি করেছেন কংগ্রেস সভানেত্রী সোনিয়া গান্ধী। গতকাল নয়া দিলি্লতে কংগ্রেসের প্রধান কার্যালয়ে দলের ওয়ার্কিং কমিটির বৈঠকে কংগ্রেস সভানেত্রী বলেন, 'এটা খুবই বেদনার যে নির্বাচনে দেওয়া প্রতিশ্রুতির সঙ্গে প্রধানমন্ত্রীর কাজের কোনো মিল নেই। মিডিয়ায় মুখ দেখানো ছাড়া, হাওয়া গরম করা ছাড়া মোদির আর কোনো কাজ নেই।' এ সরকারের আমলে অর্থনৈতিক দুরবস্থা, নিত্যপ্রয়োজনীয় জিনিসপত্রের মূল্য বৃদ্ধির পাশাপাশি জমি অধিগ্রহণ বিল বিষয়ে মোদি সরকারের 'ইউটার্ন' নিয়েও তোপ দেগেছেন সোনিয়া। তিনি বলেন, 'জমি অধিগ্রহণ বিল নিয়ে মোদি সরকারের 'ইউটার্ন'-ই প্রমাণ করে বাস্তব পরিস্থিতির থেকে কত দূরে চলে যাচ্ছে। মাঠ পর্যায়ের মানুষদের সঙ্গে তাদের কোনো যোগাযোগই নেই।' এ জমি বিলের বিরোধিতা করে নিজের দলের কর্মী ও সমর্থকদের পাশাপাশি কৃষকরা যে কঠোর অবস্থান নিয়েছেন সে উদ্যোগকে স্বাগত জানিয়েছেন দলনেত্রী।
  এদিকে আগামী এক বছরের জন্য কংগ্রেস সভানেত্রী পদের দায়িত্ব সামলাবেন সোনিয়া গান্ধী। গতকাল দিলি্লতে কংগ্রেস ওয়ার্কিং কমিটির (সিডব্লিউসি) বৈঠকেই সভানেত্রী পদে এক বছরের জন্য সোনিয়ার মেয়াদ বৃদ্ধির বিষয়ে প্রস্তাব পাস হয়। এদিনের বৈঠকে ভারতের বর্তমান রাজনৈতিক পরিস্থিতি নিয়েও আলোচনা হয়।